《海虞十二景 其三 七水横琴》
明代·卢龙云

流水知音少，扬澜此地回。盈堤多细柳，遇腊有官梅。

七派潮声入，千厓淑气开。雍门今去远，何用使人哀。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。